Dit is die groot rede waarom Jurie Els, sy vrou, Hestrie, en hul dogtertjie, Chrizette (16 maande), hulle eersdaags vir ’n onbepaalde tyd in Nieu-Seeland gaan vestig…[ ]…“Ons probeer ’n stelling aan die regering maak om wakker te skrik, want hulle verloor baie talentvolle mense,” het Els vertel. “Ons het ’n groot ekonomiese inspuiting aan die land gelewer. Ek en Hes betaal miljoene rande se belasting. Ek sien nie meer kans om vier uur deur slaggate tot by ’n vertoning te ry en dan by aankoms te moet hoor die krag is af nie.”
’n Bejaarde vrou in die gehoor het iets gefluister. Els het dit gehoor en gevra sy moet dit oor die mikrofoon herhaal. “Ons gaan jou baie mis. Ons is baie lief vir jou,” het sy gesê. Net voor sy laaste liedjie, waaroor hy en “Hes lank saam gedink het”, het Els gesê: “As dit lekker is daar anderkant kom ons nie terug nie. Maar as hier weer krag is en die paaie is weer reg, dan kom ons dadelik terug.”